open-index/open-wikipedia-markdown huggingface dataset:
Δικαιώματα ΛΟΑΤ στη Νιγηρία

Η ομοφυλοφιλία είναι παράνομη στη Νιγηρία, σύμφωνα με την ενότητα 21 και παραγράφους 214, 217 (για τις νότιες περιοχές) και 284 (για τις βόρειες περιοχές) του νιγηριακού αστικού κώδικα. Τιμωρείται με φυλάκιση εως 14 χρόνια, ωστόσο η αντιμετώπιση είναι διαφορετική στη βόρεια Νιγηρία η οποία είναι ισλαμική και πολύ έντονα συντηρητική περιοχή. Σύμφωνα με τον νόμο της σαρία, που εφαρμόζεται εκεί, οι ομοφυλοφιλικές σεξουαλικές επαφές τιμωρούνται με έως και 100 χτυπήματα με μαστίγιο και ένα χρόνο φυλάκισης, για όσους δεν είναι παντρεμένοι. Ωστόσο η ποινή για σοδομισμό είναι, στους παντρεμένους άντρες, συνήθως, η θανάτωση με λιθοβολισμό. Από τον Μάρτιο του 2000, 12 άτομα έχουν καταδικαστεί σε θάνατο με λιθοβολισμό, αλλά οι ποινές δεν εφαρμόστηκαν ποτέ.

## Νόμοι εναντίον των ομόφυλων ζευγαριών

Στις 18 Ιανουαρίου του 2007, το  Ομοσπονδιακό Εκτελεστικό Συμβούλιο ενέκρινε νόμο που απαγόρευε τον γάμο μεταξύ ομοφυλοφίλων και τον πέρασε στην Εθνική Συνέλευση για ψήφιση, εκεί όμως απορρίφθηκε. Στις 29 Νοεμβρίου 2011, η Γερουσία της Nigeria ψήφισε σχέδιο νόμου που απαγόρευε τον γάμο μεταξύ ομοφυλοφίλων ("Same Sex Marriage (Prohibition) Bill, 2011"). Το νομοσχέδιο ψηφίστηκε από τη νιγηριανή Βουλή των Αντιπροσώπων, στις 30 Μαΐου 2013, αλλά δεν υπεγράφη από τον πρόεδρο της χώρας, Goodluck Jonathan.

Στις 13 Ιανουαρίου 2014, ο πρόεδρος της Νιγηρίας, Goodluck Jonathan, υπέγραψε νόμο απαγόρευσης των ομοφυλοφιλικών γάμων ο οποίος είχε προηγουμένως ψηφιστεί από το Κοινοβούλιο, τον Μάιο του 2013. Ο νόμος αυτός είχε ως πρότυπο αντίστοιχο νόμο της Ουγκάντα, ο οποίος ψηφίστηκε τον Δεκέμβριο του 2013 και επιβάλλει ποινές φυλάκισης για ορισμένες μορφές ομοφυλοφιλικών ερωτικών πράξεων.

## Παραπομπές


## Εξωτερικοί σύνδεσμοι
* "Nigeria must withdraw anti-gay bill"
* "Nigeria: Obasanjo Must Withdraw Bill to Criminalize Gay Rights
* NIGERIA_BANS_SAME_SEX_RELATIONSHIPS%E2%80%A6_THREATENS_SEVERE_SANCTIONS "Nigeria bans same sex relationships... threatens severe sanctions"
* "Nigeria To Criminalize Gay Marriage & LGBT Meetings"
* "Nigeria"

Νιγηρία
Κατηγορία:Κοινωνία της Νιγηρίας
Δικαιώματα ΛΟΑΤ στην Αίγυπτο

Τα δικαιώματα ΛΟΑΤ στην Αίγυπτο είναι ελάχιστα έως και ανύπαρκτα, καθώς η ομοφυλοφιλία στη χώρα αυτή θεωρείται ταμπού.

## Ποινικός κώδικας

Δεν υπάρχει νόμος που να απαγορεύει την ομοφυλοφιλία στην Αίγυπτο. Ο ποινικός κώδικας αποφέρει μια βαριά καταδίκη σε οποιονδήποτε εμπλέκεται σε σεξουαλικές πράξεις με άτομο κάτω των δεκαοκτώ ετών. 

## Πολιτικά δικαιώματα

Δεν υπάρχει προστασία υπέρ του σεξουαλικού προσανατολισμού. Διάφοροι οργανισμοί ανθρώπινων δικαιωμάτων στην Αίγυπτο φοβούνται να υπερασπιστούν τέτοια άτομα ακόμα και ως μειονότητες. Οι Αιγύπτιοι πολιτικοί είτε εκτελούν τα ομοφυλόφιλα άτομα ή τα τοποθετούν σε σωφρονιστικά ιδρύματα ή ψυχιατρικές κλινικές έως ότου να αλλάξουν.

Μέχρι το 2001, η Αιγυπτιακή κυβέρνηση αρνούνταν να αναγνωρίσει την ύπαρξη ομοφυλοφιλίας και τώρα την αναγνωρίζει μόνο για να αποφύγει την κριτική από οργανισμούς ανθρωπίνων δικαιωμάτων και πολιτικούς άλλων χωρών.

## Οικογενειακός νόμος

Η Αίγυπτος αναγνωρίζει μόνο τον γάμο μεταξύ άνδρα και γυναίκας. Δεν αναγνωρίζει οποιαδήποτε σχέση μεταξύ ατόμων του ίδιου φύλου. Διάφορες αναφορές υπαινίσσονται ότι εάν μια τέτοια σχέση δημοσιοποιηθεί τότε η αστυνομία θα μπορέσει να το χρησιμοποιήσει ώς απόδειξη για το κατηγορητήριο έναντι των πολλαπλών νόμων κατά της ανηθικότητας.

## Εξωτερικοί σύνδεσμοι

* Gay Egypt
* Middle East Gay Journal 
* Reports, stories and information for gay men in Egypt
* In a Time of Torture: The Assault on Justice In Egypt's Crackdown on Homosexual Conduct March 2004 , Human Rights Watch

Αιγυπτος
Κατηγορία:Κοινωνία της Αιγύπτου
Κατηγορία:Πολιτισμός της Αιγύπτου
Κλάους Φουξ

Ο **Κλάους Φουξ** (*Klaus Emil Julius Fuchs*, 29 Δεκεμβρίου 1911 - 28 Ιανουαρίου 1988) ήταν Γερμανός θεωρητικός φυσικός και κατάσκοπος.

## Βιογραφία
Γεννήθηκε στο Ρύσελσχαϊμ (Rüsselsheim am Main) του κρατιδίου της Έσσης στη Γερμανία. Σπούδασε μαθηματικά και φυσική και εξελίχθηκε σε έναν από τους μεγαλύτερους ατομικούς επιστήμονες, αλλά και κατασκόπους. Καταδικάστηκε στην Αγγλία το 1950 σε 14ετή κάθειρξη για υποκλοπή αμερικανικών και βρετανικών εγγράφων σχετικά με τα σχέδια της πρώτης ατομικής βόμβας, τα οποία παρέδιδε σε σοβιετικούς. Χάρη στη δράση του η ΕΣΣΔ απέκτησε την ατομική βόμβα το 1949, πολύ νωρίτερα από τις προβλέψεις των Δυτικών. Μετά την απονομή χάριτος το 1959, ο Φουξ μετοίκησε στην Ανατολική Γερμανία. Πέθανε στο Ανατολικό Βερολίνο στις 28 Ιανουαρίου 1988.

## Παραπομπές


## Εξωτερικοί σύνδεσμοι
* 

Κατηγορία:Γερμανοί φυσικοί
Κατηγορία:Γερμανοί κατάσκοποι
Δικαιώματα ΛΟΑΤ στη Νότια Αφρική

Η Νότια Αφρική έχει μεγάλη ιστορία όσον αφορά την κοινωνική κατάσταση των ΛΟΑΤ ατόμων, ως αποτέλεσμα των τοπικών εθίμων, του δυτικού ιμπεριαλισμού και των φυλετικών διακρίσεων. Το κίνημα ανθρωπίνων δικαιωμάτων βοήθησε στο να υποχωρήσουν κατά πολύ οι φυλετικές διακρίσεις. Το σύνταγμα της Νότιας Αφρικής ήταν το πρώτο που έκανε παράνομη την άνιση μεταχείριση με βάση τον σεξουαλικό προσανατολισμό και στην 1, Δεκεμβρίου του 2006 η Νότια Αφρική έγραψε ιστορία αφού έγινε η πρώτη χώρα στην Αφρική και η πέμπτη χώρα στον κόσμο που νομιμοποίησε τον γάμο μεταξύ ατόμων του ίδιου φύλου. 

## Αρχική αποικιοκρατία

Η σοδομία ήταν έγκλημα στη Νότια Αφρική και οριζόταν ως στοματικός ή πρωκτικός έρωτας μεταξύ αντρών. Νόμος του 1957 απαγόρευε οποιαδήποτε ερωτική επαφή αντρών.

## Ηλικία συναίνεσης

Η ηλικία συναίνεσης στη Νότια Αφρική βάση του συντάγματος είναι στα 16 χρόνια ηλικίας για όλους τους ανθρώπους, ανεξάρτητα από τον σεξουαλικό τους προσανατολισμό.

## Εξωτερικοί σύνδεσμοι

* Constitutional Court's Media Summary of Decision
* "Parliament Ordered to Allow Gay Marriage" Mail & Guardian Online, Dec 1 2005, Johannesburg
* Behind the Mask
* Lesbian & Gay Equality Project
* Triangle Project

Νοτια Αφρική
Κατηγορία:Ανθρώπινα δικαιώματα στη Νότια Αφρική
Δικαιώματα ΛΟΑΤ στην Αιθιοπία

Η ομοφυλοφιλία (ανδρική και γυναικεία) είναι παράνομη στην Αιθιοπία. Η γενική τάση στην Αιθιοπία επηρεάζεται έντονα από την τοπική μονοφυσιτική Ορθόδοξη εκκλησία της Αιθιοπίας όσο και από τον μουσουλμανικό τρόπο ζωής.

## Νόμοι για την ομοφυλοφιλία

Το άρθρο 629 απαγορεύει τις ομοφυλοφιλικές πράξεις. Το άρθρο 630 τιμωρεί αυτές τις πράξεις με μέγιστη ποινή 10 χρόνων φυλάκισης.  

Αιθιοπία
Κατηγορία:Κοινωνία της Αιθιοπίας
Δικαιώματα ΛΟΑΤ στη Βραζιλία

Τα δικαιώματα ΛΟΑΤ στην Βραζιλία έχουν αναπτυχθεί από το τέλος της δικτατορίας το 1985. Παρά το γεγονός ότι μερικές ομάδες όπως η Grupo Gay da Bahia υπολογίζουν πολλούς ομοφοβικούς φόνους, η Βραζιλία μπορεί να θεωρηθεί ως μια από τις πιο ομοφυλοφιλικά φιλικές χώρες της Νότιας Αμερικής.

## Χρονοδιάγραμα

* 1830: Ο Ντόμ Πέντρο Ι υπόγραψε έναν νόμο στον Αυτοκρατορικό Ποινικό Κώδικα.Αποκλείει όλες της αναφορές περι σοδομίας.

* 1980: Η Grupo Gay da Bahia, η παλαιότερη οργάνωση υπέρ τον ΛΟΑΤ δικαιωμάτων δημιουργείται.

* 1989: Τα συνάγματα ορισμένων πολιτειών απαγορεύουν την άνιση μεταχείρηση με βάση τον σεξουαλικό προσανατολισμό

* 1995: Η βουλευτής Marta Suplicy πρότεινε έναν νόμο που αφορά στον ομοφυλοφιλικό γάμο. Ο νόμος αναμένει έγκριση στην βουλή από το 1995.

* 1997: Δημοσιεύτηκε το πρώτο ομοφυλόφιλο περιοδικό πορνογραφικού περιεχομένου.

* 2004: Νομιμοποιούνται οι πολιτικές ενώσεις ομοφυλόφιλων ζευγαριών

* 2006: Ενα ομοφυλόφιλο ζευγάρι από το Σαο Πάολο επισήμως υιοθετούν ένα κοριτσάκι.

* 10 Ιουνίου 2007: Στην ενδέκατη έκδοση του το Sao Paolo Gay Pride Parade σπάει τα ρεκόρ και γίνεται η μεγαλύτερη παρέλαση στον κόσμο με 3.5 εκατομύρια ανθρώπους.

* 25 Ιουνίου 2007: Ένα δικαστής παραπέμπετε στο Συμβούλιο Δικαιοσύνης για την δήλωση του στο δικαστίριο ότι ``το ποδόσφαιρο είναι αντρικό άθλημα και όχι ομοφυλόφιλο``.

## Δείτε επίσης
* Ζοάο Β. Νέρι

## Εξωτερικοί σύνδεσμοι

* http://www.iglhrc.org/files/iglhrc/reports/990604-antidis.pdf  *Antidiscrimination Legislation,* *April 1999, A Worldwide Summary*, International Gay and Lesbian Human Rights Commission. Accessed January 8, 2006.
* What is the GGB , Grupo Gay da Bahia, 2003 Accessed January 8, 2006. 
* The International Lesbian and Gay Association World Legal Survey July 31, 2000. Accessed January 6, 2006 
* '''Información Turística con fotos, videos, mapas, actividades, diversión, playas y hoteles de la movida gay de Río de Janeiro'''Los Mejores Destinos de Viajes
* Felipa de Souza  Brazilian woman condemned for sodomy by the Inquisition in 1592
* Grupo Gay da Bahia, 2003 
* IGLHRC, 1999 )

Βραζιλία
Κατηγορία:Κοινωνία της Βραζιλίας
Δικαιώματα ΛΟΑΤ στο Μεξικό

μικρογραφία|Παρέλαση υπερηφάνειας στην Πόλη του Μεξικού.
Τα δικαιώματα των λεσβιών, των ομοφυλόφιλων, των αμφιφυλόφιλων και των τρανς (LGBT) στο Μεξικό έχουν επεκταθεί τα τελευταία χρόνια, σύμφωνα με τις παγκόσμιες κοινωνικές τάσεις. Η πνευματική επιρροή της Γαλλικής Επανάστασης και η σύντομη γαλλική κατοχή του Μεξικού (1862–67) οδήγησαν στην υιοθέτηση του Ναπολεόντειου Κώδικα, ο οποίος αποποινικοποίησε τις σεξουαλικές πράξεις ομοφύλων το 1871. Ωστόσο, οι νόμοι κατά της δημόσιας ανηθικότητας ή απρέπειας χρησιμοποιήθηκαν για τη δίωξη προσώπων που εμπλέκονται σε αυτούς έως και το 1998. Η ηλικία συναίνεσης είναι τα 18. Το 2022 η πολιτεία Ταμαουλίπας ψήφισε υπέρ του γάμου των ομοφυλόφιλων κάνοντας την τελευταία πολιτεία του Μεξικού,  καθώς πλέον είναι νόμιμο και στης 31 πολιτείες του Μεξικού αλλά και στην ομοσπονδιακή περιοχή της πόλης του Μεξικού.

Τον Νοέμβριο του 2006, η ομοφυλοφιλικές πολιτικές ενώσεις νομιμοποιήθηκαν στην Πόλη του Μεξικού και προσφέρουν περίπου τα ίδια δικαιώματα με τον γάμο, μέσα στα όρια της πόλης, μείον το δικαίωμα υιοθέτησης. Το 2009 η νομιμοποίηση επεκτάθηκε και στους γάμους ομοφυλοφίλων, με το Μεξικό να είναι η πρώτη χώρα στη Λατινική Αμερική που προχώρησε σε τέτοια κίνηση.
## ΛΟΑΤ ζωή στο Μεξικό

Η ΛΟΑΤ ζωή είναι πολύ έντονη στο Μεξικό, ειδικά στις μεγάλες πόλεις. Το κέντρο της ΛΟΑΤ ζωής είναι στην Πόλη του Μεξικού και στην περιοχή Ζόνα Ρόσα. Επίσης έντονη ΛΟΑΤ ζωή βρίσκεται και στην Γουαδαλαχάρα. Παρόλα αυτά, έξω από αυτές της πόλεις επικρατεί μια έντονη ομοφοβική αντίληψη. Σε μία δημοσκόπηση που έγινε έδειξε οτι το 28% είναι υπέρ των πολιτικών ενώσεων, το 41% είναι κατά και το 28% δεν είχαν άποψη.

## Συνοπτικός Πίνακας

## Σημειώσεις


## Παραπομπές


## Εξωτερικοί σύνδεσμοι
* Coahuila State Law on Civil Solidarity Pact 
* Chronology of Mexican Gay History by Len Evans
* CNN Interview
* Queer Day, article

Μεξικό
Κατηγορία:Κοινωνία του Μεξικού
Δικαιώματα ΛΟΑΤ στην Αργεντινή

thumb|Δικαιώματα ΛΟΑΤ στην Αργεντινή
Η ομοφυλοφιλία στην Αργεντινή δεν θεωρείται εγκληματική πράξη. Το σύνταγμα περιέχει μια παράγραφο που απαγορεύει κάποιες ομοφυλοφιλικές διακρίσεις. Η ηλικία συναίνεσης είναι 16 χρονών.

Ο νόμος που επιτρέπει πολιτικές ενώσεις στο Μπουένος Άιρες υπογράφτηκε το 2003 και στις 15 Ιουλίου 2010 εγκρίθηκε το νομοσχέδιο που νομιμοποιεί τους γάμους μεταξύ ΛΟΑΤ.  Αυτές οι ενώσεις παρέχουν πολλά από τα δικαιώματα που έχουν και τα παντρεμένα ζευγάρια, εκτός από το δικαίωμα της υιοθέτησης.

Δεν υπάρχει κάποιος εθνικός νόμος που να απαγορεύει τις ομοφυλοφιλικές διακρίσεις, αλλά η πόλη του Μπουένος Άιρες έχει νόμους που προστατεύουν τους ομοφυλόφιλους από μερικές διακρίσεις. Η ηλικία συναίνεσης για τους ομοφυλόφιλους είναι τα 16, το ίδιο ισχύει και για τους ετεροφυλόφιλους.

## Παραπομπές


## Εξωτερικοί σύνδεσμοι
* https://web.archive.org/web/20070820134916/http://www.cha.org.ar/ - Communidad Homosexual Argentina (CHA)
* http://www.lafulana.org.ar/ - La Fulana, Centro Comunitario para Mujeres Lesbianas y Bisexuales

Αργεντινή
Κατηγορία:Κοινωνία της Αργεντινής
Δικαιώματα ΛΟΑΤ στην Ιαπωνία

Η Ιαπωνία δεν έχει νόμους ενάντια στην ομοφυλοφιλία. Ο σοδομισμός είχε ποινικοποιηθεί το 1873 αλλά ο νόμος καταργήθηκε μόλις 7 χρόνια αργότερα από τον Ποινικό Κώδικα 1880. Ο τωρινός νομικός κώδικας στην Ιαπωνία αναφέρει την ομοφυλοφιλία μόνο έμμεσα. Τεχνικά οι ομοφυλοφιλικές πράξεις μεταξύ ενηλίκων (13) δεν είναι παράνομες. Παρόλα αυτά κάποιες τοπικές κυβερνήσεις έχουν αυξήσει το όριο συναίνεσης για τους ομοφυλόφιλους στα 18 με βάση την προστασία των νέων. 

Όσον αφορά τα διεμφυλικά άτομα, το Υπουργείο Υγείας στην Ιαπωνία τροποποίησε την πολιτική του το 1998 επιτρέποντας σε γιατρούς να κάνουν εγχειρήσεις αλλαγής φύλου ακόμα και σε ανηλίκους εάν συναινέσουν οι γονείς τους.

## Γάμος
Το ιαπωνικό τμήμα καταχωρήσεων έλαβε την εντολή να αποδέχεται τα ετερόφυλα ζευγάρια που κάνουν αίτηση για άδεια γάμου αλλά να απορρίπτει τις αιτήσεις των ομοφύλων. Γάμοι ή πολιτικές ενώσεις που γίνονται σε άλλες χώρες δεν ισχύουν στην Ιαπωνία.

## Ορολογία
Σύγχρονοι ιαπωνικοί όροι για τα ΛΟΑΤ άτομα περιλαμβάνουν το dōseiaisha (同 性愛 者, κυριολεκτικά "πρόσωπο αγάπης του ίδιου φύλου"), gei (ゲ イ, "γκέι"), homosekusharu (ομοφυλόφιλος), rezubian (レ ズ ビ ア ン, λεσβία) , baisekushuaru ("bisexual") και το toransujendā ("τρανστζέντερ"). 


## Συνοπτικός Πίνακας


## Εξωτερικοί σύνδεσμοι
"World Legal Survey"

Ιαπωνία
Κατηγορία:Κοινωνία της Ιαπωνίας
Δικαιώματα ΛΟΑΤ στην Τουρκία

Τα ανθρώπινα δικαιώματα των ΛΟΑΤ ανθρώπων στην Τουρκία είναι ένα από τα περισσότερο αμφιλεγόμενα θέματα της Τουρκίας. Καθώς η Τουρκία είναι μια λαϊκή κοσμική δημοκρατία σε ενταξιακές διαπραγματεύσεις με την Ευρωπαϊκή Ένωση, η ομοφυλοφιλία δεν είναι παράνομη. Αλλά παρά τον σεβασμό που δέχτηκε από διάσημους και αξιοσέβαστους ανθρώπους, μια ανοιχτή εξωτερίκευση της ομοφυλοφιλίας από συνηθισμένους ανθρώπους θεωρείται ταμπού.
## Νόμοι

### Ποινικός κώδικας

Οι ομοφυλόφιλες πράξεις σε ιδιωτικό χώρο μεταξύ ενηλίκων δεν είναι παράνομο στην Τουρκία. Η ηλικία συναίνεσης είναι τα 18 τόσο για τους ετεροφυλόφιλους όσο και για τους ομοφυλόφιλους. Ο ποινικός κώδικας αορίστως αναφέρει την απαγόρευση τον «δημόσιο επιδεικτισμό» και «αδικήματα ενάντια στην δημόσια ηθική», τα οποία χρησιμοποιούνται για να κατηγορήσουν τους ομοφυλόφιλους και τρανσεξουαλικούς ανθρώπους.

Το άρθρο 428 απαγορεύει τα «αισχρά» και «ανήθικα» βιβλία, τραγούδια, ταινίες, κλπ.

### Στρατιωτικός νόμος

Στην Τουρκία η υποχρεωτική στράτευση εφαρμόζεται σε όλα τα αγόρια ηλικίας 20 έως 41 ετών. Ωστόσο ο Τουρκικός στρατιωτικός νόμος απαγορεύει την στράτευση σε ομοφυλόφιλα άτομα γιατί θεωρεί την ομοφυλοφιλία ως ψυχική ασθένεια και αν βρεθούν ομοφυλόφιλα άτομα να υπηρετούν θα απολύονται κατευθείαν.

Στην πραγματικότητα ωστόσο, ο στρατός το έχει βρει τόσο δύσκολο να αποδείξει την ομοφυλοφιλία, που οι περισσότεροι ομοφυλόφιλοι άντρες στρατεύονται υποχρεωτικά. 

### Νόμος μη άνισης μεταχείρισης

Δεν υπάρχει νόμος στην Τουρκία που να προστατεύει τα ΛΟΑΤ άτομα από την άνιση μεταχείριση.

### Οικογενειακός νόμος

Η Τουρκία δεν αναγνωρίζει τους ομοφυλόφιλους γάμους ή τις ομοφυλόφιλες πολιτικές ενώσεις. Στην Τουρκία απαγορεύεται σε ομοφυλόφιλα άτομα να έχουν την κηδεμονία παιδιών.

## Εξωτερικοί σύνδεσμοι

* Istanbul: Asia meets Europe and ancient meets modern, a gay.com travelogue of Istanbul, including a comprehensive review of gay clubs and tips
* A city comes out, a recent article on *St. Petersburg Times* about the situation of LGBT people in Turkey.
* KAOS GL, official site of KAOS GL
* turkgayclub, official site of turk gay club http://www.turkgayclub.com
* Lambda Istanbul, official site of Lambda Istanbul
* hadigayri , Gay community and news in Turkey.
* TRGI, TR Gay International, a bilingual guide to the LGBTQ Life in Turkey. 
* lgbti.org, LGBTI Union in Turkey.
*news.lgbti.org, English LGBTI News Site

Τουρκία
Κατηγορία:Δίκαιο της Τουρκίας
Δικαιώματα ΛΟΑΤ στην Ινδία

Η ομοφυλοφιλία στην Ινδία θεωρείται ταμπού τόσο από τον λαό όσο και από την κυβέρνηση. Αυτό εξηγείται και από το γεγονός ότι η ομοφυλοφιλία δεν συζητείται ανοιχτά. Η ομοφυλοφιλία πλέον δεν είναι παράνομη,μέχρι το 2018 όπου το η νομοθετική διάταξη κατά του αφύσικου σεξ και της σοδομίας, κάτω από την παράγραφο 337 του Ινδικού Ποινικού Κώδικα καταργήθηκε . Μερικές αντιλήψεις του Ινδουισμού και του Ισλαμισμού, που είναι οι δύο μεγαλύτερες θρησκείες της Ινδίας, καταδικάζουν έντονα την ομοφυλοφιλία.

## Νόμοι

Οι ομοφυλοφιλικές σχέσεις ήταν  παράνομες στην Ινδία κάτω από έναν νόμο της Βρετανικής Εποχής που χρονολογείται το 1860, ο νόμος βρισκόταν στην παράγραφο 337 στον Ινδικό Ποινικό Κώδικα που καταδικάζει τη σαρκική επαφή ενάντια στην προσταγή της φύσης. Αφού αυτό ήταν πολύ αόριστο έχει χρησιμοποιηθεί για πρωκτική επαφή, σοδομία κτλ. Η τιμωρία ξεκινούσε από δέκα χρόνια φυλάκισης και έφτανε εώς και ισόβια κάθειρξη.

Η σχετική παράγραφος έλεγε:

## Αναγνώριση ομοφυλόφιλων  ζευγαριών

Δεν υπάρχει νομική αναγνώριση των ομοφυλόφιλων ζευγαριών κάτω από τον Ινδικό νόμο. Σε μια επίσκεψη του Καναδού πρωθυπουργού στην Ινδία ο Ινδός πρωθυπουργός ρωτήθηκε από δημοσιογράφο για το πως αισθάνεται για τον νόμο που επιτρέπει τον γάμο μεταξύ ομοφυλόφιλων ζευγαριών στον Καναδά, ο Ινδός πρωθυπουργός απάντησε ``δεν θα υπήρχε ιδιαίτερη εκτίμηση αυτού του νόμου στην Ινδία`` και συνέχισε μιλώντας για το πόσο πολιτισμικά διαφορετικές είναι αυτές οι δύο χώρες.

## Εξωτερικοί σύνδεσμοι
* Voices Against 377
* Gay and Lesbian Vaishnava Association
* Fear and loathing in gay India
* Demonising Homosexuals In India
* Gay Rights Group Challenges India's Sodomy Law
* A perspective from India: Homosexuality stands criminalized because of a mid 19th century colonial law 
* Queering Bollywood
* Why should homosexuality be a crime?
* Trikone: Support group for LGBT South Asians in San Francisco Bay area    

Ινδία
Κατηγορία:Ανθρώπινα δικαιώματα στην Ινδία
Δικαιώματα ΛΟΑΤ στην Ινδονησία

Σε αντίθεση με άλλες μουσουλμανικές χώρες, η Ινδονησία είναι σχετικά ανεκτική με την ομοφυλοφιλία. 'Οπως και σε άλλες χώρες της νοτιοανατολική Ασίας, είναι μέρος της καθημερινότητας. Ακόμα και στα ΜΜΕ υπάρχουν άτομα ομοφυλόφιλα ή τρανσεξουαλικά. Παρόλα αυτά η συζήτηση περί ομοφυλοφιλίας δεν γίνεται ανοικτά. Φανατικές μουσουλμανικές ομάδες επιτίθενται στους ομοφυλόφιλους άντρες.

## Νόμοι

Η ομοφυλοφιλία δεν θεωρείται έγκλημα αρκεί να συμβαίνει σε ιδιωτικό χώρο και μεταξύ ενηλίκων. Το 2003 ένας νόμος προτάθηκε από το Υπουργείο Δικαιοσύνης, για να τροποποιηθεί ο εγκληματικός κώδικας και να γίνει παράνομη η ετεροφυλόφιλη και ομοφυλόφιλη σοδομία με ποινή έως και 12 χρόνια φυλάκισης. 

Η ομοφυλοφιλία είναι νόμιμη στην Ινδονησία, με εξαίρεση την αυτόνομη επικράτεια της Ατσέχ.

Μέχρι το 2007 δεν υπήρχε κανένας νόμος που να προστατεύει τους πολίτες από την άνιση μεταχείριση λόγω του σεξουαλικού τους προσανατολισμού.

Κανένας νόμος δεν αναγνωρίζει τον γάμο ή τις πολιτικές ενώσεις μεταξύ ομοφυλόφιλων ζευγαριών.

## Εξωτερικοί σύνδεσμοι
* Gaya Nusantara
* Arus Pelangi
* Sexuality and Nation in Indonesia
* Between Religion and Desire: Being A Gay Muslim in Indonesia

Ινδονησία
Κατηγορία:Ινδονησία
Μαρτιανός Καπέλλα

Ο **Μαρτιανός Καπέλλα** (*Martianus Minneus Felix Capella*) ήταν Λατίνος συγγραφέας του 5ου αιώνα μ.Χ. Καταγόταν από την Καρχηδόνα. Έργο του είναι ένα αλληγορικό μίγμα πρόζας και ποίησης με τίτλο *De nuptiis Philologiae et Mercurii* σε 9 βιβλία, το οποίο και αφιέρωσε στον γιο του. Θέμα του έργου είναι ο γάμος του Ερμή με την προσωποποιημένη Φιλολογία η οποία δέχεται ως γαμήλιο δώρο τις επτά ελευθέριες τέχνες (artes liberales). Το έργο αυτό χρησίμευσε ως σχολικό εγχειρίδιο κατά τον Μεσαίωνα και επηρέασε πολύ τους πρώτους πανεπιστημιακούς κύκλους της Ευρώπης. 

## Παραπομπές


## Πηγές
*M.von Albrecht, *Ιστορία της Λατινικής Λογοτεχνίας* (μτφρ. Δ.Ζ. Νικήτα), Ηράκλειο 2002, ISBN 960-524-159-5 (Τόμος Α') και ISBN 960-524-159-5 (Τόμος B')

Καπελλα Μαρτιανος
Καπελλα Μαρτιανος
Ροτάσι Ηρακλείου

Το **Ροτάσι** (με 329 κατοίκους το 2001) είναι οικισμός και σημερινή έδρα της κοινότητας Εθιάς του Δήμου Αρχανών-Αστερουσίων στην Περιφερειακή Ενότητα Ηρακλείου της Κρήτης. Ανήκε στην επαρχία Μονοφατσίου του νομού Ηρακλείου. Βρίσκεται σε υψόμετρο 280 μέτρων και η απόστασή του από την πόλη του Ηρακλείου είναι 51 χιλιόμετρα. Η θέση του είναι στους πρόποδες των Αστερουσίων Ορέων. Με το Νόμο Καποδίστρια υπάχθηκε στο Δήμο Αστερουσίων. Οι κάτοικοι ασχολούνται κυρίως με τη γεωργία. Στον οικισμό βρίσκεται Δημοτικό Σχολείο.

## Ονομασία
Στα νότια του χωριού, στο λόφο Ροτασανή Κεφάλα, τοποθετείται η αρχαία πόλη Ρύτιον ή Ρυτιασσός, την οποία  αναφέρει ο Όμηρος.  Η πόλη υποτάχθηκε από τους Γορτυνίους και σε επιγραφή από τα ρωμαϊκά χρόνια αναφέρεται Ρυτιασίων κώμη και ιερόν Σκυλίου Διός . Σώζονται τμήματα τειχών , δεξαμενές και τα ερείπια τριών βυζαντινών εκκλησιών, με ίχνη τοιχογραφιών, που πιστοποιούν ότι η κώμη κατοικούνταν και στα βυζαντινά χρόνια. Τυχαία ήλθαν στο φως χάλκινα εργαλεία και όπλα, τα οποία χρονολογούνται από τη πρώτη και τη δεύτερη Υστερομινωική Εποχή. Διαπιστώθηκε επίσης η ύπαρξη προϊστορικού οικισμού στον ίδιο χώρο.Η σημερινή ονομασία του χωριού προέρχεται από το εθνικό *Ρυτιάσιος*: Ρυτιάσιοι>Ροτάσοι>Ροτάσι.

## Αρχαιολογικά ευρήματα
Στο χωριό ανακαλύφθηκε εκτεταμένο νεκροταφείο από τα Γεωμετρικά Χρόνια, στη  θέση Φαρμακαρά. Επίσης, στη θέση Ασπρολίβαδα βρέθηκε θησαυρός χάλκινων εργαλείων και όπλων, σμίλες, κόπτες, τσεκούρια κλπ. Όχι πολύ μακριά από το χωριό ανασκάφτηκε γεωμετρικός τάφος θολωτός και αδιατάρακτος, γεμάτος με αγγεία, άνω των 250, με κάλπες που περιέχουν την τέφρα των νεκρών κλπ. Ο τάφος χρησιμοποιήθηκε από την πρωτογεωμετρική περίοδο μέχρι την αρχή της ανατολίζουσας γεωμετρικής. Βρέθηκαν επίσης σιδερένια όπλα, περόνες, πόρπες, αργυρές και χρυσές καρφίτσες και χρυσά δαχτυλίδια.

Ένας άλλος κυκλικός τάφος ανακαλύφθηκε κάτω από την εκκλησία που λέγεται Ταμπαρά στα ανατολικά του Ροτασίου.

## Ιστορικά στοιχεία
Το χωριό αναφέρεται σε συμβόλαιο του 1301 με το όνομα *Rutasi* και το 1583 *Rottassi* με 161 κατοίκους . Κατά την περίοδο της Τουρκοκρατίας κατοικούνταν κυρίως από Τούρκους, 116 το 1881, μαζί με 4 χριστιανούς.

Πορεία πληθυσμού σύμφωνα με τις απογραφές:

## Παραπομπές και σημειώσεις


## Βιβλιογραφία
* 

Ροτασι
Ροτασι
Κατηγορία:Δήμος Αρχανών - Αστερουσίων
Καρνάγιο

[thumb|right|300px|Καρνάγιο στην [Κοιλάδα Αργολίδας.]]
Το **καρνάγιο** (*ιταλικά*: carenaggio  

## Εξωτερικοί σύνδεσμοι
* 

Κατηγορία:Ναυπηγική
Κατηγορία:Ναυτική λαογραφία
Κατηγορία:Ξύλο
Σημαία της Υπερδνειστερίας

[right|thumb|[Αρχείο:FIAV 011010.svg|23px Η κρατική σημαία της Υπερδνειστερίας]]
[right|thumb|[Αρχείο:FIAV 100100.svg|23px Σημαία των πολιτών]]

Η **[[σημαία]] της [[Υπερδνειστερία|Υπερδνειστερίας]]** είναι έκδοση της σημαίας της πάλαι ποτέ σοβιετικής σοσιαλιστικής δημοκρατίας της Μολδαβίας. Η σημερινή σημαία καθιερώθηκε με νόμο το 2000.

Ήταν σημαία στη δημοκρατία αυτή ως την κατάρρευση της ΕΣΣΔ το 1991 με λίγο διαφορετικά χρώματα και χωρίς το σφυροδρέπανο ή το κόκκινο αστέρι, παρά το γεγονός ότι τα σύμβολα αυτά υπήρξαν κάποτε στη σημαία σε κάποιες επίσημες περιστάσεις.

Ο νόμος στην Υπερδνειστερία επιτρέπει τη χρήση της απλοποιημένης έκδοσης της σημαίας για μη κυβερνητική (προσωπική και εμπορική) χρήση, χωρίς το σφυροδρέπανο και το ερυθρό αστέρι και ανεξάρτητα από το σχήμα ή το μέγεθος της σημαίας. Για χρήση από την κυβέρνηση, μόνο η κρατική σημαία είναι νόμιμη.

## Βλέπε επίσης
* Εθνόσημο της Υπερδνειστερίας

## Εξωτερικοί σύνδεσμοι

* Νόμος για τα κρατικά σύμβολα , 2006. Iurist. Retrieved 2006, 12-12 
* Επίσημη περιγραφή της σημαίας  

Υπερδνειστερια
Κατηγορία:Υπερδνειστερία
Δικαιώματα ΛΟΑΤ στην Παπούα Νέα Γουινέα

Η ομοφυλοφιλία στην Παπούα Νέα Γουινέα είναι παράνομη σύμφωνα με το άρθρο 210 του ποινικού κώδικα. Όσοι συλληφθούν να πράττουν πρωκτικό έρωτα μπορούν να τιμωρηθούν με ποινή φυλάκισης ως και 7 χρόνια. Αυτό ισχύει και για τους ετεροφυλόφιλους. Άλλες ομοφυλόφιλες πράξεις (πράξεις ανηθικότητας) μπορούν να τιμωρηθούν με ποινή φυλάκισης ως και 3 χρόνια. 

## Παραπομπές


Παπούα Νεα Γουινέα
Κατηγορία:Κοινωνία της Παπούα Νέας Γουινέας
Εθνόσημο της Υπερδνειστερίας

right|200px|thumb|Το εθνόσημο της Υπερδνειστερίας
thumb|200px|Το σοβιετικό σοσιαλιστικό εθνόσημο της Μολδαβίας 1940-1991

Το **[[εθνόσημο]] της [[Υπερδνειστερία|Υπερδνειστερίας]]** είναι έκδοση του εθνοσήμου της πάλαι ποτέ σοβιετικής σοσιαλιστικής αυτόνομης δημοκρατίας της Μολδαβίας

Γνωστή περισσότερο με τον όρο Τρανσνίστρια (*Transnistria*), το επίσημο ακρωνύμιό της αντικαθίσταται στο πανό από το αρχικό κείμενο της σοβιετικής εποχής *Pridnestróvskaia Moldávskaia Respública*, μολδαβικά: Република Молдовеняскэ Нистрянэ, ρωσικά Приднестровская Молдавская Республика, ουκρανικά Придністровська Молдавська Республіка, ПМР) σύμφωνα με το Σύνταγμα της Υπερδνειστερίας. Η βραχυγραφία είναι *PMR* στα μολδαβικά και εμφανίζεται εκατέρωθεν ως ПМР, καθώς το ακρωνύμιο είναι το ίδιο τόσο στα ρωσικά όσο και στα ουκρανικά.

## Βλέπε επίσης
* Σημαία της Υπερδνειστερίας

## Εξωτερικοί σύνδεσμοι

* Εθνόσημο του Pridnestrovie 

Υπερδνειστερία
Κατηγορία:Υπερδνειστερία
Αραγίκ Χαρουτγιουνιάν

Ο **Αραγίκ Χαρουτγιουνιάν** (*Arayik Harutyunyan*, αρμενικά Արայիկ Հարությունյան, ρωσικά Араик Арутюнян) είναι ο σημερινός πρόεδρος της Δημοκρατίας του Αρτσάχ, πρώην Ναγκόρνο-Καραμπάχ, από τις 21 Μαΐου 2020. Προηγουμένως ήταν ο τελευταίος πρωθυπουργός από το 2007 οπότε διορίστηκε έπειτα από πρόταση του προέδρου του μη αναγνωρισμένου κράτους, Μπάκο Σαχακιάν, ως την κατάργηση του αξιώματος, στις 25 Σεπτεμβρίου 2017. 

## Πρώτα χρόνια
Η καριέρα του ξεκίνησε ως διευθυντής Τράπεζας σε ένα από τα παραρτήματα των τραπεζών της Αρμενίας, στο Στεπάνακερτ. Εν συνεχεία ασχολήθηκε με τις επιχειρήσεις και η κάθοδός του στην πολιτική έλαβε χώρα το 2004 με την υποστήριξη ενός υποψηφίου για το αξίωμα του δημάρχου του Στεπάνακερτ, ο οποίος όμως ηττήθηκε στις εκλογές. 

## Πολιτική σταδιοδρομία
Στις βουλευτικές εκλογές που διεξήχθησαν τον Ιούνιο του 2005 ο Χαρουτγιουνιάν ίδρυσε το κόμμα "Ελεύθερη Μητέρα Πατρίδα", που αποτελούνταν από νεαρούς επιχειρηματίες. Κέρδισε 10 επί συνόλου 33 εδρών στο Κοινοβούλιο. Στο νεοεκλεγέν Κοινοβούλιο ο Αραγίκ ανέλαβε σε ειδική επιτροπή, για τα Οικονομικά. 

### Πρωθυπουργία
Το 2007 έγινε πρωθυπουργός. Το κοινοβούλιο ενέκρινε ομόφωνα τον διορισμό του στην πρωθυπουργία στις 14 Σεπτεμβρίου 2007, με 32 ψήφους επί 32 παρόντων βουλευτών. Στον πρώτο του λόγο υποσχέθηκε οικονομικά, θεσμικά και κοινωνικά μέτρα, για τη δημοκρατία και την κοινωνική δικαιοσύνη. Επίσης, έθεσε άμεση προτεραιότητα την πάταξη της διαφθοράς και του προστατευτισμού.. 
Έπειτα από δημοψήφισμα το σύνταγμα άλλαξε το 2017 και η θέση του Πρωθυπουργού καταργήθηκε, καθώς το πολίτευμα έγινε από ημιπροεδρική σε προεδρική δημοκρατία.

Ο Χαρουτγιουνιάν παρέμεινε στην κυβέρνηση Σαχακιάν και διορίστηκε υπουργός Προεδρίας.

### Πρόεδρος
Έλαβε μέρος και κέρδισε τις γενικές εκλογές του 2020 και έγινε ο 4ος πρόεδρος του Αρτσάχ. Στη διάρκεια της πρώτης εβδομάδας της προεδρίας του, υπέγραψε τη μεταφορά της έδρας της Συνέλευσης του Αρτσάχ από το Στεπανακέρτ στην πόλη Σούσι ενώ με άλλη απόφαση που υπέγραψε, η φοίτηση σε όλα τα εκπαιδευτικά ιδρύματα της τριτοβάθμιας εκπαίδευσης στη δημοκρατία του Αρτσάχ έγινε δωρεάν.

## Παραπομπές


Χαρουτγιουνιαν Αραγικ
Χαρουτγιουνιαν Αραγικ
Μπόουλινγκ

thumb|right|Μπόουλινγκ
Το **μπόουλινγκ** είναι ένα άθλημα στο οποίο οι παίκτες προσπαθούν να κερδίσουν πόντους ρίχνοντας μια μπάλα μπόουλινγκ σε μία επίπεδη επιφάνεια, προκειμένου να ρίξουν κάτω αντικείμενα που ονομάζονται κορίνες. Υπάρχουν πολλά είδη μπόουλινγκ, με το αρχαιότερο αυτό που προέρχεται από την αρχαία Ινδία. Ρίζες έχει και στην αρχαία Φινλανδία, στην Υεμένη και πολύ αργότερα το 300 μ.Χ στη Γερμανία. Στην Αμερική το πιο διαδεδομένο είδος μπόουλινγκ είναι μάλλον το παιχνίδι με δέκα κορίνες της Βόρειας Αμερικής. Αυτό το παιχνίδι παίζεται παντού στον κόσμο, τόσο από επαγγελματίες όσο και από ερασιτέχνες, αναδεικνύοντας το σε μία από τις πιο συμμετοχικές δραστηριότητες.

## Είδη
Τα είδη μπορούν να χωριστούν σε εσωτερικού και εξωτερικού χώρου. Τα περισσότερα είδη παίζονται σε έναν διάδρομο, μια επίπεδη επιφάνεια από ξύλο η μία συνθετική απομίμηση ξύλου. Το πραγματικό μήκος ενός διαδρόμου είναι 60 πόδια μετρώντας από την αρχή του διαδρόμου μέχρι την πρώτη κορίνα. Το πλάτος του διαδρόμου θα πρέπει να είναι περίπου 103–104&nbsp;cm.

## Στα είδη του εσωτερικού χώρου εντάσσονται
* Το **μπόουλινγκ με δέκα κορίνες**, είναι εξέλιξη του μπόουλινγκ με 9 κορίνες του 19ο αιώνα. Οι κορίνες αυτού του είδους έχουν ύψος 36 εκατοστά και 12 εκατοστά διάμετρο στο πιο παχύ σημείο τους και δεν πρέπει να ζυγίζουν πάνω από 1,7 κιλά. Μία κανονική μπάλα έχει διάμετρο 22 εκατοστά και περιφέρεια 67 εκατοστά και δεν ζυγίζει πάνω από 7.3 κιλά. Κάθε μια έχει δύο με τρεις τρύπες που μπαίνουν τα δάχτυλα για να πιάνεις την μπάλα.
* Το **candlepin bowling**, παίζεται στον ανατολικό Καναδά και στην Νέα Αγγλία, είναι μια παραλλαγή του μπόουλινγκ με τις 10 μπάλες μόνο που οι κορίνες έχουν διπλό "λαιμό" και είναι οι ψηλότερες όλων των ειδών.
* Το **duckpin bowling**, παίζεται στα νοτιότερα μέρη της Νέας Αγγλίας, στις ΗΠΑ και στον ανατολικό Καναδά. Είναι και αυτό μια παραλλαγή του μπόουλινγκ με τις 10 κορίνες και αποτελείται από μικρές κοντόχονδρες κορίνες συνήθως με λάστιχο στο φαρδύτερο σημείο τους. Η πρότυπη κορίνα του είδους αυτού έχει ύψος 24 εκατοστά και διάμετρο 10 εκατοστά στο φαρδύτερο σημείο τους και δεν ζυγίζουν πάνω από 0.7 κιλά. Η κανονική μπάλα του είδους αυτού δεν έχει καθόλου τρύπες. Η μεγαλύτερη διάμετρος είναι 13 εκατοστά. Οι μπάλες του candlepin και του duckpin μπόουλινγκ δεν ζυγίζουν πάνω από 1.7 κιλά.
* Το **μπόουλινγκ με 5 κορίνες**, παίζεται στον Καναδά.
* Το **nine-pin skittles**, παίζεται στην Ευρώπη.

Ο κύριος στόχος του παιχνιδιού είναι να κερδίσεις 300 πόντους.

*
Μποουλινγκ
Κατάλογος χωρών κατά δείκτη ανθρώπινης ανάπτυξης (2006)

Παρατίθεται  κατάλογος με τις χώρες του κόσμου και την κατάταξή τους στην Έκθεση για την Ανθρώπινη Ανάπτυξη (Human Development Report) του 2006 με βάση στα στοιχεία του 2004. Ο Δείκτης Ανθρώπινης Ανάπτυξης (*Human Development Index*, HDI) αποτελεί μέτρο σύγκρισης του προσδόκιμου ηλικίας, του αλφαβητισμού, της εκπαίδευσης και της ποιότητας ζωής ανά τον κόσμο. Με βάση αυτόν το Δείκτη, γίνεται χαρακτηρισμός μιας χώρας σε υπανάπτυκτη ή αναπτυσσόμενη ή   αναπτυγμένη. Ο δείκτης ξεκίνησε να μετράται για πρώτη χρονιά το 1990 από τον Πακιστανό οικονομολόγο Mahbub ul Haq. Οι χώρες (σχεδόν όλα τα Μέλη του ΟΗΕ και μερικά ειδικά εδάφη) διαιρούνται σε τρεις κύριες κατηγορίες με βάση το Δείκτη HDI: **<span style="color:#090">Με Υψηλή</span>**, **<span style="color:#fc0">Με Μέση</span>** και **<span style="color:#e0584e">Με χαμηλή</span>** ανθρώπινη ανάπτυξη.

## Υψηλή

|}

|}

## Μεσαία

|}

## Χαμηλή

## Δεν αναφέρονται στον κατάλογο

## Χωρίς διαθέσιμα στοιχεία

|}

ΔΑΑ
Φοίνικας Ντουμ

Ο **φοίνικας Ντουμ** (*Hyphaene thebaica*, *Yφαίνη η θηβαϊκή*) είναι φοινικοειδές φυτό που φυτρώνει σε όλο το Σαχέλ, κατά μήκος του ποταμού Νείλου και σε περιοδικούς και μη ποταμούς στην Ανατολική Αφρική. Το βορειότατο όριο εξάπλωσης του, είναι η πόλη Χεβρώνα στο Ισραήλ.

Φυτρώνει συνήθως σε περιοχές όπου το κλίμα είναι ημιερημικό έως ερημικό αλλά σχεδόν πάντα δίπλα σε ποτάμια, μικρές λίμνες και εποχιακές νερολακούβες.

Είναι παράξενος φοίνικας, διότι δεν αναπτύσσεται όπως οι περισσότεροι φοίνικες παγκοσμίως, αλλά διακλαδωτά με κύριο κορμό που συνήθως ψηλότερα αναπτύσσονται από 3 έως και με 6 βραχίονες με υπο-βραχίονες (σε μεγαλύτερη ηλικία) μαζί όπως πολλά δέντρα. Στην κορυφή του κάθε βραχίονα ή υπο-βραχίονα (αναλόγως την ηλικία του δέντρου) βγαίνουν κοντά, φοινικοειδή κεντρικά φύλλα με τα φυλλάρια τους σε διάταξη βεντάλιας και τα δέντρα αυτά κάνουν κιτρινωπούς έως πορτοκαλί καρπούς σε μέγεθος καρυδιού.

Κατηγορία:Δέντρα
Κατηγορία:Αρεκοειδή
Κατηγορία:Χλωρίδα της Αφρικής
Δικαιώματα ΛΟΑΤ στην Πορτογαλία

Μετά από μια μεγάλη περίοδο καταπίεσης κατά την περίοδο της δικτατορίας, η Πορτογαλική κοινωνία γίνεται όλο και πιο δεκτική με την ομοφυλοφιλία, η οποία νομιμοποιήθηκε το 1982.

Νόμοι κατά της διάκρισης με βάση τον σεξουαλικό προσανατολισμό υπάρχουν. Η Πορτογαλία είναι γενικά ανεκτική ως προς τους ομοφυλόφιλους. Η ομοφοβική βία είναι εξαιρετικά σπάνια (δυο περιπτώσεις στα τελευταία δέκα χρόνια). Η Πορτογαλία ήταν από τις πρώτες χώρες που τοποθέτησε νόμο κατά της διάκρισης με βάση τον σεξουαλικό προσανατολισμό στο σύνταγμα της. Ο νέος ποινικός κώδικας ισχύει από τις 15 Σεπτεμβρίου του 2007 και εξισορροπεί την ηλικία συναίνεσης στα 16 για τους ομοφυλόφιλους και τους ετεροφυλόφιλους.

Οι πολιτικές ενώσεις για ομοφυλόφιλα ζευγάρια συστήθηκαν στην Πορτογαλία στις 15 Μαρτίου του 2001. Αυτές οι ενώσεις έχουν σχεδόν όλες τις προστασίες και ευθύνες που προσφέρει ο γάμος. Το 2010 επικυρώθηκε νόμος που αναγνωρίζει τους γάμους ομοφυλοφίλων, αλλά δεν προβλέπει την υιοθεσία από παντρεμένα ομοφυλόφιλα ζευγάρια.

## Συνοπτικός Πίνακας

## Παραπομπές


## Εξωτερικοί σύνδεσμοι
* https://web.archive.org/web/20080905233521/http://www.angus-reid.com/polls/index.cfm/fuseaction/viewItem/itemID/14203
* Νομιμοποίηση των γάμων των ομοφυλοφίλων στην Πορτογαλία

Πορτογαλία
Κατηγορία:Κοινωνία της Πορτογαλίας
Γεώργιος Κωτούλας

Ο **Γεώργιος Κωτούλας** (1906 - 5 Ιουνίου 1942) ήταν Έλληνας αξιωματικός του Λιμενικού Σώματος.

## Βιογραφικά στοιχεία
Γεννήθηκε στην Καρδίτσα και κατατάχθηκε στο Λιμενικό Σώμα το 1927. Το 1935 προήχθη σε υποπλοίαρχο ενώ κατά τον Β΄ Παγκόσμιο Πόλεμο αποτέλεσε τον σύνδεσμο μεταξύ ΓΕΝ και Λ.Σ. Κατα τη διάρκεια της κατοχής ο Κωτούλας μαζί με τον Ηλία Καζάκο οργάνωναν φυγαδεύσεις προς τη Μέση Ανατολή.

Η Γκεστάπο πληροφορούμενη σχετικά με τη δράση τους άρχισε να τους παρακολουθεί. Φοβούμενοι για τη ζωή τους αποφάσισαν να εγκαταλείψουν την Ελλάδα. Την 1η Απριλίου του 1942 προσπάθησαν να διαφύγουν από τον Πειραιά κρυφά για το εξωτερικό. Συνελήφθησαν όμως και φυλακίστηκαν στις φυλακές Αβερωφ. Ο Κωτούλας παρά τα βασανιστήρια στα οποία υποβλήθηκε, προκειμένου να αποκαλύψει συνεργούς του, δεν υπέκυψε. Τον Μάιο μεταφέρθηκε στις φυλακές Βουλιαγμένης ενώ λίγες μέρες αργότερα του ανακοινώθηκε ότι εθεωρείτο όμηρος, γεγονός που σήμαινε ότι σε περίπτωση δολιοφθοράς θα εκτελείτο.

Την 4η Ιουνίου σημειώθηκε σαμποτάζ στα Λιόσια. Στις 5 Ιουνίου μαζί με άλλους, συμπεριλαμβανομένου και το Καζάκου, οδηγήθηκε στο σκοπευτήριο της Καισαριανής. Δεν δέχτηκε να του καλύψουν τα μάτια ενώ κατά την εκτέλεση φώναζε συνθήματα υπέρ της Ελλάδας.

Το Λιμενικό Σώμα τον τίμησε αμέσως μετά την απελευθέρωση. Προς τιμήν του, δόθηκε το όνομα του στο πρώτο λιμενικό κέντρο εκπαίδευσης, στο οποίο και τοποθετήθηκε η προτομή του. Επίσης του απονεμήθηκε, έστω και μεταθάνατον, ο βαθμός του πλωτάρχη, ο πολεμικός σταυρός Γ΄ τάξης, ενώ το όνομά του έφερε παλαιότερα και μηχανοκίνητη μεταλλική ακταιωρός του Λιμενικού Σώματος.

## Αναφορές


Κατηγορία:Έλληνες αξιωματικοί του Λιμενικού Σώματος
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2010
Κατηγορία:Πολεμικός Σταυρός Γ' Τάξεως
Καρμπάγιο

Το **Καρμπάγιο** (*Carballo*) είναι πόλη της βορειοδυτικής Ισπανίας και βρίσκεται στη περιοχή Δ.ΝΔ. της Λα Κορούνια. To 1950 αριθμούσε περίπου 17.000 κατοίκους, ενώ ο πληθυσμός της σύμφωνα με την απογραφή του 2008 είναι 30.653 κάτοικοι.

* Με το όνομα Καρμπάγιο φέρονται επίσης και άλλες κωμοπόλεις και χωριά της Ισπανίας.

## Παραπομπές


Κατηγορία:Πόλεις της Ισπανίας
Κατηγορία:Γαλικία
Καδμείος

Το επίθετο **Καδμείος** ήταν αρχαία ελληνική θρησκευτική επίκληση του θεού Διονύσου στη Θήβα, όπου σύμφωνα με επιγραφή υπήρχε ναός του θεού. Ο Παυσανίας (Θ 12, 4) αναφέρει ότι το ξόανο του Καδμείου Διονύσου είχε πέσει από τον ουρανό.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969, σελ. 508

Καδμειος
Καρμόνα

Η **Καρμόνα** (*Carmona*) είναι πόλη της Ισπανίας που βρίσκεται στην επαρχία της Σεβίλλης, Ανδαλουσία, στο μέσον ομώνυμης εύφορης κοιλάδας, 33 χιλιόμετρα νότια της πόλης. Το 2011 είχε 28.679 κατοίκους και το 1950 αριθμούσε περίπου 25.000.

Στους ρωμαϊκούς χρόνους η πόλη αυτή έφερε το όνομα *Κάρμο*. Σε τελευταίες αρχαιολογικές έρευνες στη περιοχή τα ευρεθέντα ερείπια μαρτυρούν την άλλοτε σπουδαία ακμή της. Η πόλη σήμερα παράγει κρασί, ελαιόλαδο, καρπούς και βοοειδή.

## Παραπομπές


## Εξωτερικοί σύνδεσμοι
* 

Κατηγορία:Πόλεις της Ισπανίας
Κατηγορία:Ανδαλουσία
Κλίμακα Κίνσεϊ

Η **κλίμακα του Κίνσεϋ ** προσπαθεί να περιγράψει την σεξουαλική ιστορία ενός ατόμου καθώς και τα επεισόδια της σεξουαλικής τους δραστηριότητας σε δεδομένη χρονική στιγμή. Χρησιμοποιεί μια κλίμακα από το 0, που σημαίνει αποκλειστικά ετεροφυλόφιλος, μέχρι το 6 που σημαίνει αποκλειστικά ομοφυλόφιλος. Συνήθως χρησιμοποιείται με λανθασμένο τρόπο για να ορίσει τον σεξουαλικό προσανατολισμό και ειδικότερα την αμφιφυλοφιλία σε όρους μονοσεξουαλικότητας. Στις αναφορές του Κίνσεϋ χρησιμοποιείται και ένας επιπλέον βαθμός για την ασεξουαλικότητα. Δημοσιεύτηκε πρώτη φορά στο *Sexual Behavior in the Human Male* (1948) από τον Άλφρεντ Κίνσεϋ.

Με την δημοσιοποίηση της κλίμακας, ο Κίνσεϋ ανέφερε:

Η κλίμακα είναι η εξής:

## Ευρήματα

### Αναφορές Κίνσεϋ

* **Άνδρες**: Στο 11,6% των λευκών ανδρών ηλικίας 20-35 δόθηκε η βαθμολογία 3 στην κλίμακα για την δεδομένη περίοδο της ζωής τους.
* **Γυναίκες**: Στο 7% των ανύπαντρων γυναικών ηλικίας 20-35 και στο 4% χωρισμένων γυναικών ηλικίας 20-35 δόθηκε η βαθμολογία 3 στην κλίμακα για την δεδομένη περίοδο της ζωής τους.

## Εξωτερικοί σύνδεσμοι

* Kinsey Institute home page
* Kinsey's Heterosexual-Homosexual Rating Scale 
* Kinsey Reports 

Κατηγορία:Ανθρώπινη σεξουαλικότητα
Κατηγορία:Κλίμακες
Κατηγορία:Σεξουαλικός προσανατολισμός
Ηλίας Καζάκος

Ο **Ηλίας Καζάκος** (1905 - 5 Ιουνίου 1942) ήταν Έλληνας αξιωματικός του Λιμενικού Σώματος.

## Βιογραφικά στοιχεία
Γεννήθηκε στις Άνω Μπουτίνες Μεσολογγίου και κατατάχθηκε στη σχολή Ναυτικών Δοκίμων απ' όπου αποφοίτησε το 1929. Το 1939 τοποθετήθηκε λιμενάρχης Μυτιλήνης, φέροντας τον βαθμό του υποπλοιάρχου. Με την έλευση των Γερμανών, ο Καζάκος συγκρότησε δική του οργάνωση, η οποία κύριο σκοπό είχε την φυγάδευση Ελλήνων και ξένων στο εξωτερικό, και συγκεκριμένα στη Μέση Ανατολή.

Υπολογίζεται ότι κατά τη διάρκεια της δράσης του 1000 άτομα φυγαδεύθηκαν στο εξωτερικό. Η δράση του αυτή προδόθηκε στην Γκεστάπο. Μαζί με τον Γεώργιο Κωτούλα επιχείρησαν να διαφύγουν στο εξωτερικό μέσω Πειραιά. Οι Γερμανοί όμως του συνέλαβαν και τους φυλάκισαν στις φυλακές Αβέρωφ. Παρά τα βασανιστήρια στα οποία υποβλήθηκε δεν αποκάλυψε τους συνεργάτες του. Στη συνέχεια οδηγήθηκε στις φυλακές Βουλιαγμένης, όπου του ανακοινώθηκε λίγες μέρες αργότερα ότι κρατείτο ως όμηρος και ότι σε περίπτωση οποιασδήποτε δολιοφθοράς θα εκτελείτο.

Στις 5 Ιουνίου, αφού είχε πραγματοποιηθεί σαμποτάζ στα Λιόσια, οδηγήθηκε στο σκοπευτήριο Καισαριανής μαζί με άλλα άτομα, συμπεριλαμβανομένου του φίλου και συνεργάτη του, Γεωργίου Κωτούλα, για να εκτελεστεί. Αρνήθηκε να του καλύψουν τα μάτια κατά τη διάρκεια της εκτέλεσης.

Μεταθανάτια του απονεμήθηκε ο βαθμός του πλωτάρχη και τιμήθηκε με τον πολεμικό σταυρό Γ΄ τάξης. Στη Σχολή Ναυτικών Δοκίμων υπάρχει αναμνηστική πλάκα για να υπενθυμίζει την θυσία του Καζάκου. Επίσης ο δήμος Μυτιλήνης έχει δώσει σε δρόμο της πόλης το το ονοματέπωνυμό του ενώ στο λιμεναρχείο Μυτιλήνης υπάρχει η προτομή του. Το όνομά του έφερε επίσης παλαιότερη μηχανοκίνητη μεταλλική ακταιωρός του Λιμενικού Σώματος. Σήμερα το όνομα του φέρει Περιπολικό Πλοίο τύπου "ABEKING".

## Αναφορές

Καζακος Ηλιας
Κατηγορία:Πολεμικός Σταυρός Γ' Τάξεως
Δικαιώματα ΛΟΑΤ στο Σουδάν

thumb|Το Σουδάν
Η ομοφυλοφιλία είναι παράνομη στο Σουδάν. Το δικαστικό σύστημα είναι βασισμένο στη Σαρία και σύμφωνα με το άρθρο 148, η ποινή ισχύει όταν η πράξη έχει διαπραχθεί για πρώτη φορά στους άνδρες και για τέταρτη στις γυναίκες. Πριν από αυτό 100 μαστιγώματα εφαρμόζονται στις ανύπαντρες γυναίκες που μετέχουν σε ομοφυλοφιλικές πράξεις. 

## Παραπομπές


## Εξωτερικοί σύνδεσμοι
* Ταξιδιωτικές οδηγίες της βρετανικής κυβέρνησης για το Σουδάν: Τοπικοί νόμοι και έθιμα

Σουδάν
Κατηγορία:Σουδάν
Ικάδιος

Στην ελληνική μυθολογία ο **Ικάδιος** ήταν γιος του θεού Απόλλωνα και της Νύμφης Λυκίας. Ο Ικάδιος γεννήθηκε στη Μικρά Ασία και για να τιμήσει τη μητέρα του έδωσε το όνομά της στη χώρα στην οποία είδε το φως.

Ο Ικάδιος ίδρυσε την πόλη Πάταρα και το μαντείο του Απόλλωνα στην πόλη αυτή. Αργότερα θέλησε να πάει στην Ιταλία, αλλά ναυάγησε στο ταξίδι, οπότε ένα δελφίνι τον έβγαλε στη βόρεια ακτή του Κορινθιακού Κόλπου, κοντά στους πρόποδες του Παρνασσού. Εκεί ίδρυσε τους Δελφούς, που με το όνομά τους θύμιζαν τη σωτηρία του από το δελφίνι.

Σε άλλη παράδοση, ο Ικάδιος είναι Κρητικός, αδελφός του Ιάπυγα.

## Πηγές
* Emmy Patsi-Garin: *Επίτομο λεξικό Ελληνικής Μυθολογίας*, εκδ. οίκος «Χάρη Πάτση», Αθήνα 1969

Ικαδιος
Ικαδιος
Ικαδιος
Τσιρίακο ντε Μίτα

Ο **Τσιρίακο Λουίτζι ντε Μίτα** (ιταλικά: *Ciriaco Luigi de Mita*, 1928-2022) ήταν Ιταλός πολιτικός, ο οποίος διετέλεσε και πρωθυπουργός της χώρας.

Γεννήθηκε στο Νούσκο της Επαρχίας Αβελίνο στις 2 Φεβρουαρίου 1928. Ως νέος προσχώρησε στη Χριστιανοδημοκρατία και μπήκε στην πολιτική. Έγινε μέλος του Κοινοβουλίου το 1963 και μέλος της Κυβέρνησης το 1973. Για μια δεκαετία υπηρέτησε ως υπουργός Βιομηχανίας και Εξωτερικού Εμπορίου.

Ο Ντε Μίτα έγινε πρόεδρος του κόμματός του το 1982, όταν η δύναμή του μειωνόταν. Το 1986 επανεξελέγη πρόεδρος του κόμματος με 60%. και το οδήγησε σε επιτυχία στις εκλογές του 1987. Το 1988 έγινε πρωθυπουργός, θέση στην οποία παρέμεινε ένα χρόνο. Στην αρχή της θητείας του, στις 16 Απριλίου 1988, οι Ερυθρές Ταξιαρχίες δολοφόνησαν το γερουσιαστή Ρομπέρτο Ρουφίλι, σύμβουλο του Ντε Μίτα.
thumb|right|200px|Ο Τσιρίακο ντε Μίτα (δεύτερος από αριστερά) το 1988
Μετά από απουσία δύο ετών, επέστρεψε στο Κοινοβούλιο το 1996 και επανεξελέγη το 2001 και το 2006. Προσχώρησε στο Λαϊκό Κόμμα (1994-2002) και κατόπιν στο συνασπισμό *Democrazia è Libertà – La Margherita* (Μαργαρίτα), του οποίου είναι περιφερειακός γραμματέας για την Καμπανία. Ήταν επικεφαλής των συνδυασμών του συνασπισμού της Ελιάς (*L'Ulivo*) στην ίδια περιφέρεια το 2006, αλλά είναι αντίθετος στην ένωση του κόμματός του με τη Δημοκρατική Αριστερά για τη δημιουργία του «Δημοκρατικού Κόμματος».

Πέθανε σε ηλικία 94 ετών στις 26 Μαΐου 2022.

## Παραπομπές


Κατηγορία:Πρωθυπουργοί της Ιταλίας
Κατηγορία:Ιταλοί πολιτικοί
Κατηγορία:Μεγαλόσταυροι του Τάγματος της Τιμής της Ιταλικής Δημοκρατίας
Slot 1

Η προδιαγραφή **Slot 1** συμπεριλαμβάνει τις μηχανικές και ηλεκτρικές ιδιότητες της υποδοχής που χρησιμοποιείται για ορισμένους μικροεπεξεργαστές της κατασκευαστικής εταιρείας *[[Intel]]*, συμπεριλαμβανομένων των επεξεργαστών Celeron, Pentium II και του Pentium III.

Με την γραμμική διάταξη της υποδοχής *Slot 1* εγκαταλείφθηκε για πρώτη φορά η δισδιάστατη διάταξη των υποδοχών τύπου ZIF PGA/SPGA, που χρησιμοποιήθηκαν για τους επεξεργαστές τύπου Pentium και των προηγούμενών του. Αντί αυτού, ο επεξεργαστής τοποθετείται σε ηλεκτρονική πλακέτα τύπου SECC) (αγγλ. **''S**ingle **E**dge **C**ontact **C**artridge*, *κασέτα ενιαίας επαφής*), ενώ η πρίζα και το βύσμα του μοιάζουν λίγο με τα αντίστοιχα του τύπου [[PCI]], έχουν όμως 242 ηλεκτρικές επαφές.

Η προδιαγραφή *Slot 1'' επιτρέπει τη χρήση υψηλότερων ταχυτήτων σε σύγκριση με τη Socket 7.

Κατηγορία:Υποδοχές CPU
Socket 7

Η υποδοχή **Socket 7** είναι μια μια προδιαγραφή που συμπεριλαμβάνει τις μηχανικές και ηλεκτρικές ιδιότητες της υποδοχής που χρησιμοποιείται για τους μικροεπεξεργαστές τύπου x86 στους προσωπικούς υπολογιστές. Ακολούθησε του μοντέλου Socket 5 και είναι προσαρμοσμένη ειδικά στις ανάγκες των επεξεργαστών τύπου Pentium της κατασκευαστικής εταιρείας Intel, καθώς επίσης και τα συμβατικά συστήματα άλλων κατασκευαστικών εταιρειών, όπως Cyrix, ΙΒΜ, AMD, IDT και άλλων.

Η υποδοχή *Socket 7* γνώρισε ευρεία χρήση αφού χρησιμοποιήθηκε για ένα μεγάλο φάσμα μικροεπεξεργαστών και με διάφορες ταχύτητες από πολλούς διαφορετικούς κατασκευαστές.

Οι διαφορές μεταξύ της υποδοχής Socket 5 και της υποδοχής *Socket 7* είναι ότι η τελευταία αφενός έχει μια πρόσθετη ακίδα, αφετέρου μπορεί να παρέχει διπλή τάση τροφοδοσίας, ενώ η υποδοχή *Socket 5* είναι σχεδιασμένη για απλή τάση τροφοδοσίας μόνο.

Η υποδοχή Socket 7 είναι προς τα πίσω συμβατή με την υποδοχή *Socket 5*, έτσι ώστε ένας επεξεργαστής  με βύσμα για *Socket 5* μπορεί να τοποθετηθεί στην υποδοχή *Socket 7* της μητρικής πλακέτας.

Η *Socket 7* είναι μια υποδοχή τύπου SPGA. Έχει 296 εισόδους που είναι διατεταγμένες σε σχέδιο πλέγματος 37x37, ή πιο συχνά έχει 321 εισόδους διατεταγμένες σε πλέγμα 19x19.
Μια εκδοχή της, η υποδοχή Super Socket 7, επιτρέπει την λειτουργία των επεξεργαστών AMD K6-2 και AMD K6-III σε ένα υψηλότερες ταχύτητες χρησιμοποιώντας το δίαυλο AGP.

## Συμβατοί επεξεργαστές
Οι εξής επεξεργαστές ταιριάζουν στην υποδοχή *Socket 7*:
* 2.5V - 3.5V Pentium 75-200&nbsp;MHz
* Pentium MMX 166-233&nbsp;MHz
* AMD K5
* K6
* Cyrix 6x86 (και MX) P120 - P233
* ολόκληρη η σειρά IDT WinChip (180-250&nbsp;MHz)
* η οικογένεια Rise Technology MP6

Κατηγορία:Υποδοχές CPU
Κύπελλο Εθνών Ωκεανίας

Το **Κύπελλο Εθνών της Ωκεανίας** (αγγλικά: *OFC Nations Cup*) αποτελεί ποδοσφαιρική διοργάνωση που διεξάγεται κάθε τέσσερα χρόνια με τη συμμετοχή των κρατών μελών της Ποδοσφαιρικής Συνομοσπονδίας της Ωκεανίας.

Διεξάγεται ανελλιπώς ανά διετία, από το 1996 υπό την αιγίδα της OFC. Πριν από το 1996 υπήρχαν δύο άλλες διοργανώσεις με μη τακτές διακοπές, με το όνομα Κύπελλο των Εθνών της Ωκεανίας.

Με εξαίρεση τις μεγάλες χώρες στην Ωκεανία (Αυστραλία και Νέα Ζηλανδία), ελάχιστη προσοχή έχει δοθεί από τις χώρες του υπόλοιπου κόσμου στην εν λόγω διοργάνωση. Όμως, ο ανταγωνισμός και η σημαντικότητα έχει αυξηθεί καθώς οι νικητές του Κυπέλλου Εθνών προκρίνονται στα πλέι οφ του Παγκοσμίου Κυπέλλου, που θα γίνει το 2026.

Η Αυστραλία σταμάτησε να είναι μέλος της OFC την 1 Ιανουαρίου του 2006, καθώς εξελέγη μέλος της Ασιατικής Ποδοσφαιρικής Συνομοσπονδίας. Ως αποτέλεσμα αυτού, η χώρα των καγκουρό δεν πρόκειται να συμμετάσχει ξανά στη διοργάνωση.

## Ιστορία
Η διοργάνωση ξεκίνησε το 1973 με την επωνυμία «Κύπελλο Ωκεανίας». Για δεύτερη φορά διεξήχθη το 1980 και στη συνέχεια σταμάτησε η διεξαγωγή του.

Στα πρώτα χρόνια της διοργάνωσης επιτράπηκε να λάβουν μέρος στο Κύπελλο και μη μέλη της FIFA , όπως οι Νέες Εβρίδες, σημερινό Βανουάτου.

Το 1996 έκανε επανεμφάνιση με το όνομα «Κύπελλο Εθνών της Ωκεανίας» και μέχρι το 2016 αποτελούσε προκριματική διοργάνωση για το Κύπελλο Συνομοσπονδιών.

## Αποτελέσματα
### Νικητές

### Πολυνίκες

thumb|70px|Το τρόπαιο

^ Αυτή η τέταρτη θέση εξασφαλίστηκε από το Βανουάτου το 1973 υπό την παλαιά ονομασία του, Νέες Εβρίδες.

## Σύνολο διοργανωτών

* Η Αυστραλία, η Νέα Ζηλανδία, οι Νήσοι του Σολομώντα και η Ταϊτή έχουν στο παρελθόν 4 φορές συνδιοργανώσει το Κύπελλο Εθνών Ωκεανίας το 1996.

## Αρχισκόρερ

## Εξωτερικοί σύνδεσμοι

* Επίσημος ιστότοπος της Ποδοσφαιρικής Συνομοσπονδίας της Ωκεανίας

*
Κατηγορία:Ωκεανία
Ματθίλδη Μαγγίρα

Η **Ματθίλδη Μαγγίρα** (Ξάνθη, 6 Ιουνίου 1969) είναι Ελληνίδα ηθοποιός και παρουσιάστρια.

## Βιογραφία
Έχει σπουδάσει στη Σχολή Εκπαιδευτικών Λειτουργών Επαγγελματικής & Τεχνικής Εκπαίδευσης (Σ.Ε.Λ.Ε.Τ.Ε. - μετέπειτα Α.Σ.ΠΑΙ.Τ.Ε.). 

Το 1992 συμμετείχε στην κωμική σειρά του Mega *[[Οι Μικρομεσαίοι]]* ενώ χαρακτηριστικός υπήρξε ο ρόλος της ως λαϊκής τραγουδίστριας στους *[[Δέκα Μικροί Μήτσοι|Δέκα μικρούς Μήτσους]],* στο πλευρό του Λάκη Λαζόπουλου. Το 1997 δάνεισε τη φωνή της στη Μεγάρα από την ταινία κινουμένων σχεδίων *[[Ηρακλής (ταινία, 1997)|Ηρακλής]]* της Walt Disney Pictures (στην ελληνική μεταγλώττιση). Το 2007 έπαιξε στην τηλεοπτική σειρά *[[Μαρία η Άσχημη]]* στο ρόλο της Ελεωνόρας Στεφανέλλη. 

Στο θέατρο γνώρισε επιτυχία στην πρώτη σεζόν της παράστασης *[[Σεσουάρ για δολοφόνους]]* ενώ εμφανίστηκε και στην ταινία *[[Εφάπαξ (ταινία)|Εφάπαξ]]*.

Το 2019 εμφανίστηκε στην ταινία πάνω στη ζωή της Ευτυχίας Παπαγιαννοπούλου *[[Ευτυχία (ταινία, 2019)|Ευτυχία]],* υποδυόμενη τη Ρένα Βλαχοπούλου.

## Παρουσίαση
Το 2007 και το 2009 ήταν μέλος της κριτικής επιτροπής στην εκπομπή *[[Ελλάδα Έχεις Ταλέντο]]*. Το 2008 και το 2009, μαζί με την αδερφή της Μπέττυ Μαγγίρα, παρουσίασαν τον ελληνικό τελικό για την Eurovision ενώ ανέλαβαν και την παρουσίαση του διαγωνισμού.

## Συμμετοχή σε show
Το 2010 έλαβε μέρος στο *[[Dancing with the stars (Ελλάδα)|Dancing with the Stars]]* και κατέλαβε την 2η θέση μαζί με τον χορευτή της Ρίχαρντ Σιλάγκι. Το 2016 ήταν διαγωνιζόμενη στο *[[Your Face Sounds Familiar (Ελλάδα)|Your Face Sounds Familiar]]*, στο οποίο κατέλαβε την 4η θέση με το τραγούδι *[[Dangerous (τραγούδι, Μάικλ Τζάκσον)|Dangerous]]* του Μάικλ Τζάκσον.

## Άλλες δραστηριότητες
Από το 2010 έως το 2012 δίδαξε devised theatre στο εργαστήρι δημιουργικής γραφής "Tabula Rasa". To 2012 έβγαλε τη δική της σειρά ρούχων M&M.

## Προσωπική ζωή
Από το 2003 μέχρι το 2011 ήταν παντρεμένη με τον Αμερικανό μουσικό Άλεξ Φόστερ. Απέκτησαν μια κόρη, την Λήδα (γενν. 2003). Αδελφή της είναι η ηθοποιός-παρουσιάστρια Μπέττυ Μαγγίρα και γαμπρός της ο πρώην υδατοσφαιριστής Δημήτρης Μάζης.

## Φιλμογραφία

### Τηλεόραση

### Κινηματογράφος

## Θέατρο

Κατηγορία:Ελληνίδες τηλεπαρουσιάστριες
Κατηγορία:Ελληνίδες ηθοποιοί τηλεόρασης
Κατηγορία:Ελληνίδες ηθοποιοί κινηματογράφου